### **3ο 12/Θ ΔΗΜΟΤΙΚΟ ΣΧΟΛΕΙΟ ΚΟΜΟΤΗΝΗΣ**

**Ταχ. Δ/νση: ΣΚΕΠΑΣΤΟΥ 24**

**Πληροφορίες: ΓΟΥΛΑΣ ΓΕΩΡΓΙΟΣ**

**Τηλ.Fax : 2531022146-2531081562**

## E-mail : mail@3dim-komot.rod.sch.gr

## ΑΝΑΚΟΙΝΩΣΗ ΕΓΓΡΑΦΩΝ ΣΤΗΝ Α΄ ΤΑΞΗ ΓΙΑ ΤΟ 2025-2026

**Λαμβάνοντας υπόψη την παρ. 4 (α) του άρθρου 7 του Π.Δ. 79/2017 (Α΄ 109) , όπως τροποποιήθηκε με το άρθρο 23 του ν. 4559/2018 (Α΄ 142) και το άρθρο 44 «Εγγραφές σε νηπιαγωγεία και δημοτικά σχολεία - Τροποποίηση των άρθρων 6, 7 και 8 του Π.Δ. 79/2017», του** **ν. 4777/2021 (Α 25), την Φ.6/23967/Δ1/4-3-2025 (B’ 979) ΚΥΑ και την Αρ. Πρωτοκόλλου: Φ.6/24732/Δ1 Μαρούσι, 6 - 3 – 2025, εγκύκλιο του ΥΠΑΙΘΑ, οι αιτήσεις εγγραφών στα δημοτικά σχολεία για το σχολικό έτος 2025-2026 θα κατατεθούν από 6 έως 26 Μαρτίου 2025. Σας επισημαίνουμε ότι τη σχολική χρονιά 2025-2026 στην Α’ Τάξη του Δημοτικού Σχολείου θα φοιτήσουν οι μαθητές που γεννήθηκαν από 1-1-2019 έως 31-12-2019.**

**Τα απαιτούμενα δικαιολογητικά για την εγγραφή στην Α΄ τάξη του δημοτικού σχολείου είναι τα εξής:**

**αα) βεβαίωση φοίτησης από το νηπιαγωγείο, ββ) αποδεικτικό στοιχείο από το οποίο προκύπτει η διεύθυνση κατοικίας του μαθητή, γγ) το ατομικό δελτίο υγείας μαθητή και δδ) το βιβλιάριο υγείας ή άλλο στοιχείο από το οποίο αποδεικνύεται ότι έχουν γίνει τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών. Στην περίπτωση μαθητών με αναπηρία και ειδικές εκπαιδευτικές ανάγκες, οι γονείς και κηδεμόνες συνυποβάλλουν γνωμάτευση από Κ.Ε.Σ.Υ. ή δημόσιο ιατροπαιδαγωγικό κέντρο ή άλλη αρμόδια δημόσια υπηρεσία, χωρίς αυτή να αποτελεί προϋπόθεση εγγραφής. Αιτήσεις εγγραφής δύνανται να υποβάλλουν και γονείς ή κηδεμόνες που διαμένουν εκτός σχολικής περιφέρειας, εφόσον στο σχολείο φοιτούν ήδη αδέλφια του προς εγγραφή μαθητή.**

**Α. ΑΠΟΔΕΙΚΤΙΚΟ ΣΤΟΙΧΕΙΟ ΚΑΤΟΙΚΙΑΣ** από το όποιο κατά την κρίση του Διευθυντή του Σχολειού αποδεικνύεται η διεύθυνση κατοικίας του μαθητή

**ΚΑΤΑ ΣΕΙΡΑ ΠΡΩΤΕΡΑΙΟΤΗΤΑΣ**

1. **Φωτοτυπία της 1ης σελίδας του εντύπου Ε1, όπου εμφανίζεται η διεύθυνση κατοικίας της οικογένειας του μαθητή/της μαθήτριας.**

**ή**

1. **Μισθωτήριο συμβόλαιο κατοικίας.**

**ή**

1. **Λογαριασμός ΔΕΚΟ: Δ.Ε.Η. ή Ο.Τ.Ε. ή ΔΕΥΑΚ ή σταθερού τηλεφώνουστο όνομα γονέα/κηδεμόνα.**

**Β. ΑΤΟΜΙΚΟ ΔΕΛΤΙΟ ΥΓΕΙΑΣ ΜΑΘΗΤΗ (Α.Δ.Υ.Μ.)** Μπορεί να κατατεθεί μέχρι τις 30-09-2025.

Τα απαραίτητα έντυπα για τις εγγραφές των μαθητών στην Α΄ τάξη θα βρίσκονται αναρτημένα στην ιστοσελίδα του σχολείουμας (<http://3dim-komot.rod.sch.gr/>) από την 6η Μαρτίου 2025. Παρακαλούμε να χρησιμοποιούνται μόνο τα συγκεκριμένα έγγραφα και τα στοιχεία να συμπληρώνονται με προσοχή και ακρίβεια. Εφόσον χρειαστεί να προσέλθετε στο σχολείο, να έχετε μαζί την αστυνομική σας ταυτότητα ή κάποιο έγγραφο αποδεικτικό της ταυτοπροσωπίας σας(άδεια οδήγησης, διαβατήριο, βιβλιάριο υγείας, κλπ) και να ακολουθείτετις οδηγίες του Διευθυντή ή/και των Υποδιευθυντριών του σχολείου. Για την καλύτερη εξυπηρέτησή σας να επικοινωνείτε με το σχολείο πριν προσέλθετε, ώστε να προγραμματιστεί η σχετική συνάντηση και να αποφεύγεται οποιαδήποτε ταλαιπωρία .

Πληροφορίες για τις εγγραφές στη Διεύθυνση του 3ου 12/Θ Δημοτικού Σχολείου Κομοτηνής και στο τηλέφωνο 25310-22146.

**Ο Δ/ντής του Σχολείου**

### **ΓΟΥΛΑΣ ΓΕΩΡΓΙΟΣ**